Медицински факултет
type: channel
language: sr@cyrillic
publication name: Медицински факултет
items: Пнеумоније у стањима стечене имунодефицијенције
items: Промјене и обољења меких ткива усне дупље
items: Модалитети етиолошке терапије пародонталних обољења
items: Улога лептина у нутритивном статусу и инфламацији
items: Бука и вибрације
items: Употреба конусне компјутеризоване томографије у области ендодонције
items: Регенеративни процеси зубне пулпе
items: Примјена дигиталне фотографије и фотограметрије у ортодонтској дијагностици
items: Каријес раног дјетињства - бихевиорални, превентивни и рестауративни приступ
items: Пародонтопатија и системске болести
items: Обољења пљувачних жлијезда
items: Практикум за вјежбе из клиничке фармације
items: Генетичке основе метаболизма липида и гојазности
items: Процјена ризика за настанак каријеса
items: Примена полимерних материјала на бази глицидил метакрилата у медицини, фармацији и стоматологији
items: Морфолошке карактеристике структура средњег мозга у прогресивној супрануклеарној парализи
items: Анатомске специфичности као основа фокалних неуропатија горњег екстремитета
items: Стратегије за побољшање (транс)дермалне испоруке лијекова ­– изазови у формулацији и савремени трендови
items: Здравље младих – изазови и перспективе
items: Композитни материјали у стоматологији
items: Материјали за дефинитивну оптурацију канала коријена зуба
items: Имунохистохемијске карактеристике хроничних упалних процеса средњег уха
items: Утицај састава пљувачке на појаву некариозних цервикалних лезија тврдих зубних ткива
items: Биокомпатибилност калцијум силиката и калцијум алумината у денталној медицини
items: Промјене на глеђи настале као посљедица примјене фиксних ортодонтских апарата
items: Биомеханика и савремена анализа хода
items: Статистички методи у медицинским истраживањима
items: Дијабетес и кардиоваскуларна обољења
items: Нове и пријетеће инфекције у Републици Српској
items: Утицај пандемије KОВИД-19 на резистенцију на антимикробне лијекове

Пнеумоније у стањима стечене имунодефицијенције
type: item
description: Монографија пружа свеобухватан приказ пнеумонија код имунокомпромитованих болесника, са посебним освртом на патофизиолошке механизме, дијагностичке изазове и савремене терапијске приступе. У уводним поглављима описани су природни одбрамбени маханизми респираторног система, укључујући мукоцилијарни клиренс, алвеоларне макрофаге, сурфактанте протеине и урођени и стечени имунски одговор, који представљају основу заштите плућа од респираторних патогена. Посебна пажња посвећена је патогенези пнеумоније, при чему се наглашава значај интеракције између вируленције микроорганизма, имунског статуса домаћина и плућног микробиома у настанку инфекције. Детаљно су обрађене примарне и секундарне имунодефицијенције, њихова класификација, етиологија, клиничке карактеристике и најчешћи узрочници инфекција карактеристични за поједине поремећаје имунског система. Монографија систематизује класификацију пнеумонија према мјесту настанка, разлукујући ванболничке, блничке, пнеумоније повезане са здравственом заштитом и пнеумоније повезане са механичком вентилацијом, уз приказ њихових епидемиолошких и клиничких особености. Централни дио монографије посвећен је пнеумонијама код имунокомпромитованих болесника. Обрађени су најважнији фактори ризика, најчешћи опортунистички и конвенционални узрочници у зависности од врсте имунодефицијенције, карактеристичне клиничке манифестације те специфичности радиолошке и микробиолошке дијагностике. Наглашена је важност правовремене процјене степена имуносупресије, примјене савремених дијагностичких метода, укључујући компјутеризовану томографију, бронхоскопију и бронхоалвеоларну лаважу, као и рационалног избора емпиријске и циљане антимикробне терапије. Поред дијагностике и лијечења, монографија обрађује превентивне мјере, укључујући вакцинацију, антимикобну профилаксу и контролу фактора ризика, које имају кључну улогу у смањењу инциденције и морталитета инфекција код имунокомпромитованих болесника. Посебан значај дат је мултидисциплинарном приступу који …
subject: Монографије
  topic: category
subject: Пнеумонија
  topic: keywords
subject: Имунокомпромитовани пацијенти
  topic: keywords
subject: Имунодефицијенција
  topic: keywords
subject: Опортунистичке инфекције
  topic: keywords
subject: Антимикробна терапија
  topic: keywords
creator: Лора Новаковић Лацковић
creator: Маријана Смиљић
creator: Дарко Депчински
rights: Ауторска права (c) 2025 Lora Novaković Lacković, Marijana Smiljić, Darko Depčinski (Autor)
date: 2025-06-03
publication date: 2025-06-03

Промјене и обољења меких ткива усне дупље
type: item
description: Промјене и обољења меких ткива усне дупље представљају хетерогену групу патолошких стања различите етиологије, клиничке презентације и биолошког понашања. Њихов настанак повезан је са дјеловањем локалних иританаса, инфекција, имунолошких поремећаја, системских обољења, генетских фактора и штетних животних навика. Клинички се манифестују промјенама боје, структуре, интегритета и волумена оралне слузокоже, често праћени слабије или јаче израженим субјективним тегобама. Међу најчешћим обољењима налазе се инфламаторне промјене усана и гингиве, рекурентни афтозни стоматитис, оралнили хенпланус, кандидијаза, вирусне и бактеријске инфекције, као и различита аутоимуна и мукокутана обољења. Значајно мјесто заузимају поремећаји пљувачних жлијезда и лучења пљувачке, који доводе до промјена оралне хомеостазе и повећане подложности инфекцијама и оштећењима слузокоже. Промјене могу захватити и језик, непце, подусне дупље те регионалне лимфне чворове, причему се испољавају у облику развојних аномалија, инфламаторних процеса, циста, бенигних и малигних тумора. Посебну клиничку важност имају потенцијално малигни поремећаји оралне слузокоже, укључујући леукоплакију, еритроплакију, орални лихенпланус и актинички хеилитис, због могућности њихове малигне трансформације. Правовремено препознавање ових промјена од кључног је значаја за ранооткривање оралног карцинома и побољшање прогнозе лијечења. Диференцијална дијагностика заснива се надетаљној анамнези, клиничком прегледу и примјени додатних дијагностичких метода, укључујући цитолошку и хистопатолошку анализу. Савремени терапијски приступ подразумијева етиолошко лијечење, контролу симптома, уклањање фактора ризика и континуирано праћење пацијената ради очувања оралног и општег здравља.
subject: Монографије
  topic: category
subject: Орална медицина
  topic: keywords
subject: Орална патологија
  topic: keywords
subject: Оралне инфекције
  topic: keywords
subject: Аутоимуна орална обољења
  topic: keywords
subject: Потенцијално малигна орална обољења
  topic: keywords
creator: Жељка Којић
creator: Наташа Тртић
creator: Тијана Адамовић
rights: Ауторска права (c) 2025 Željka Kojić, Nataša Trtić, Tijana Adamović (Autor)
date: 2025-12-22
publication date: 2025-12-22

Модалитети етиолошке терапије пародонталних обољења
type: item
description: Рукопис монографије подијељен је у 15 поглавља која заједно чине смислену и организацијску цјелину која читатељу проближава проблематику пародонталне патологије и етиолошке фазе лијечења. У уводним поглављима изнијет је сажети и прецизни преглед досадашњих сазнања кроз приказ анатомских структура те класификације пародонталних болести и њихове детаљне разраде. Даље кроз рукопис даје се савремени, научно покријепљени и клинички испитани приступ етиолошком лијечењу свих облика пародонталних и периимплентних болести. У задњем дијелу рукописа истичу се резултати појединих модалитета етиолошке терапије и њихово одржавање који се једино могу постићи успјешном сарадњом терапеута и пацијента. На крају монографије говори се о терапијском модалитету појединих пародонталних болести, закључујући ову монографију приступом нестабилним пародонталним болестима које представљају највећи изазов данашњице. Кроз цијели текст провлаче се властита клиничка и научна искуства, поткријепљена аутоцитатима, али и свеобухватном и екстензивном листом литературних навода који представљају врхунац савремене пародонтолошке науке и клиничких искустава.
subject: Монографије
  topic: category
subject: Биофилм
  topic: keywords
subject: Класификација пародонталних обољења
  topic: keywords
subject: Етиолошка терапија
  topic: keywords
subject: Модалитети
  topic: keywords
subject: Пародонтална обољења
  topic: keywords
creator: Наташа Тртић
rights: Ауторска права (c) 2024 Nataša Trtić (Autor)
date: 2024-04-26
publication date: 2024-04-26

Улога лептина у нутритивном статусу и инфламацији
type: item
description: Лептин је протеински хормон, молекулске тежине 16 кДа. Главно место синтезе лептина су адипоцити субкутаног бијелог масног ткива. Он се синтетише пропорционално маси адипоцита и стога се повећава код гојазности и смањује у случају потхрањености. Своје дејство остварује преко лептинских рецептора, који припадају цитокинским рецепторима. Његова примарна улога је да учествује у регулацији уноса хране и потрошње енергије, сигнализирањем у хипоталамусу за сузбијање апетита и повећање потрошње енергије. Међутим, лептин такође може да пренесе енергетски статус другим системима у телу, укључујући имунолошки систем. Он утиче на урођени и на стечени имунитет. Пошто концентрација лептина у серуму варира у зависности од нутритивног статуса, овај молекул има двоструку улогу и у контроли метаболизма И у модулацији имунолошких одговора. Хиполептинемија у малнутрицији је повезана са имуносупресијом и повећаним ризиком од инфекција, а хиперлептинемија у гојазности са хроничном инфламацијом ниског степена, која доприноси развоју хроничних и аутоимуних болести. Садашња и будућа истраживања су усмерена на даља испитивања физиологије лептина и његову примену као терапијског средства.
subject: Монографије
  topic: category
subject: Лептин
  topic: keywords
subject: Инфламација
  topic: keywords
subject: Нутритивни статус
  topic: keywords
creator: Ивона Рисовић
rights: Ауторска права (c) 2024 Ivona Risović (Autor)
date: 2024-05-21
publication date: 2024-05-21

Бука и вибрације
type: item
description: Бука и вибрације представљају једне од најчешћих и најзначајнијих штетности у радној средини те важан професионално-медицински и јавноздравствени проблем. Овај уџбеник пружа систематичан преглед основних теоријских и практичних знања о буци и вибрацијама, њиховим здравственим ефектима, процјени ризика и мјерама превенције. У првом дијелу обрађени су анатомија и физиологија чула слуха, основне карактеристике звука и буке, извори и распрострањеност буке у радној средини, као и методе мјерења и процјене изложености. Посебна пажња посвећена је законској регулативи и граничним вриједностима изложености буци у Републици Српској. Други дио обухвата здравствене посљедице изложености буци, укључујући механизме настанка оштећења слуха изазваних буком, професионалну наглувост, као и друга штетна дјеловања буке на организам. Такође су приказани принципи здравственог надзора радника, дијагностички поступци и критеријуми за оцјену радне способности. Трећи дио посвећен је вибрацијама као значајној професионалној штетности. Приказане су њихове основне карактеристике, учесталост изложености у радној средини, методе мјерења и процјене ризика, те ефекти дјеловања на различите органске системе. Посебно су обрађени поремећаји повезани са вибрацијама које се преносе на шаке и руке, као и вибрацијама цијелог тијела. Поред здравствених аспеката, представљени су и важећи прописи и стандарди из области заштите од вибрација у Републици Српској и Републици Србији. Уџбеник је намијењен студентима санитарног инжењерства, али и студентима медицине, специјализантима медицине рада, докторима медицине, стручњацима заштите на раду и другим професионалцима који се баве процјеном, контролом и превенцијом професионалних ризика. Садржај је усклађен са савременим научним сазнањима и важећим прописима, пружајући читаоцима поуздану основу за разумијевање и унапређење заштите здравља радника изложених буци и вибрацијама.
subject: Уџбеник
  topic: category
subject: Професионална наглувост
  topic: keywords
subject: Вибрациона болест
  topic: keywords
subject: Заштита на раду
  topic: keywords
subject: Процјена ризика
  topic: keywords
subject: Радна способност
  topic: keywords
creator: Нада Марић
creator: Соња Перичевић Медић
creator: Милорад Шпановић
rights: Ауторска права (c) 2025 Nada Marić, Sonja Peričević Medić, Milorad Španović (Autor)
date: 2025-06-26
publication date: 2025-06-26

Употреба конусне компјутеризоване томографије у области ендодонције
type: item
description: ЦБЦТ (Cone Beam Computed Tomography) радиолошко снимање у стоматологији представља тродимензионални приказ зуба, вилица и околних анатомских структура главе и врата. Овакав вид дијагностике омогућава увид у трећу димензију и користи се у свим областима стоматологије. Тиме је планирање терапије олакшано као и прогноза датог обољења. Принцип рада ЦБЦТ апарата се базира на усмјеравању конусних зрака на уско поље снимања. Смањењем површине која се излаже зрачењу, смањује се ефективна доза зрачења у односу на конвенционалну компјутеризовану томографију (ЦТ). ЦБЦТ снимање омогућава високу диференцијацију детаља а при томе је економичан и једноставан за кориштење. ЦБЦТ снимање траје веома кратко, само 30 секунди при чему долази до једне циркуларне ротације око главе пацијента. Подаци које добијамо путем савремених софтера се сажимају у тродимензионалну слику, коју терапеут може да анализира у короналном, аксијалном и сагиталном пресјеку. ЦБЦТ је такође драгоцјен у планирању ендодонтских процедура. Стоматолози могу да користе ЦБЦТ слике да одреде оптималну приступну тачку, угао и радну дужину за лијечење канала коријена зуба, смањујући ризик од процедуралних грешака. ЦБЦТ такође може помоћи у идентификацији додатних канала или апикалних гранања које се могу пропустити традиционалним техникама снимања, обезбјеђујући чишћење и обликовање система корјенских канала зуба. ЦБЦТ се може користити у ендодонтском лијечењу хитних случајева, као што су трауме зуба или акутне инфекције. ЦБЦТ слике могу помоћи терапеутима да процијене степен повреде зуба и костију, открију преломе и процијене однос између врха коријена зуба и сусједних анатомских структура, као што су носна шупљина или максиларни синус. Национални институти здравља препоручују ЦБЦТ снимање као одговарајући приступ лијечењу и предвиђању прогнозе изведене терапије зуба. УПОТЕРБА КОНУСНЕ КОМПЈУТЕРИЗОВАНЕ ТОМОГРАФИЈЕ У ОБЛАСТИ ЕНДОДОНЦИЈЕ – Александра Ђери – 2 Радиолошко удружење сјеверне Америке (Radiological Society of No…
subject: Монографије
  topic: category
subject: Компјутеризована конусна томографија
  topic: keywords
subject: Ендодонција
  topic: keywords
creator: Александра Ђери
rights: Ауторска права (c) 2024 Aleksandra Đeri (Autor)
date: 2024-10-28
publication date: 2024-10-28

Регенеративни процеси зубне пулпе
type: item
description: Регенерација зубне пулпе представља једно од најдинамичнијих и најперспективнијих подручја савремене стоматологије. С развојем биомедицинских наука и регенеративне медицине, разумијевање биолошких процеса у пулпи зуба значајно је унапријеђено, отварајући нове могућности за терапију оштећених и некротичних зуба. Ова монографија настала је из потребе да се обједине актуелна сазнања о регенеративним процесима пулпе, њиховим механизмима и клиничким импликацијама. У овој књизи представљени су основни биолошки приступи који регулишу репарацију и регенерацију пулпе, укључујући улогу матичних ћелија, сигналних путева и биоматеријала у овом процесу. Посебан акценат стављен је на иновативне терапијске приступе, попут примјене минерал триоксид агрегата (МТА), биокерамичких материјала и ткивног инжињеринга у стоматологији. Такође, разматране су предности и изазови регенеративне стимулације пулпе матичним ћелијама као правцем развоја процедура индиректног и директног прекривања у клиничкој пракси. Ова монографија намијењена је како студентима и истраживачима, тако и клиничарима који желе да продубе своја знања о регенеративним процесима у пулпи зуба. Надамо се да ће садржај ове књиге допринијети бољем разумијевању и примјени савремених метода у очувању виталности зуба, чиме се значајно побољшава квалитет стоматолошке терапије.
subject: Монографије
  topic: category
subject: Регенеративни процеси
  topic: keywords
subject: Зубна пулпа
  topic: keywords
creator: Александра Ђери
creator: Рената Јосиповић
rights: Ауторска права (c) 2025 Aleksandra Đeri, Renata Josipović (Autor)
date: 2025-07-10
publication date: 2025-07-10

Примјена дигиталне фотографије и фотограметрије у ортодонтској дијагностици
type: item
description: Научна монографија „Примјена дигиталне фотографије и фотограметрије у ортодонтској дијагностици“ је организована у двије цјелине. Прва цјелина садржи седам поглавља која обрађују области основа дигиталне фотографије, формата за похрану дигиталних фотографија, меморијских картице, фотографисања ортодонтског пацијента, интраоралне денталне фотографије, мјерења ортодонских студијских модела, као и фотограметријских мјерења студијских модела. Друга цјелина се састоји од четири главна поглавља у којима је представљена антропометрија у ортодонцији, фотограметријска анализа хармоничности и привлачности лица, фотограметријско праћење ортодонтске терапије, те фотографија у епидемиолошким студијама. Монографија поред описа у текстуалној форми сваке од набројених области садржи и табеларне, графичке и фотографске садржаје који и на тај начин илуструју обрађене области.
subject: Монографије
  topic: category
subject: Дигитална фотографија
  topic: keywords
subject: Фотограметрија
  topic: keywords
subject: Ортодонција
  topic: keywords
subject: Дијагностика
  topic: keywords
creator: Маријана Араповић - Савић
creator: Мирјана Умићевић - Давидовић
rights: Ауторска права (c) 2024 Marijana Arapović - Savić, Mirjana Umićević - Davidović (Autor)
date: 2024-03-14
publication date: 2024-03-14

Каријес раног дјетињства - бихевиорални, превентивни и рестауративни приступ
type: item
description: Организацију рукописа чини осам поглавља: Увод, Етиологија каријеса раног дјетињства, Развојна раздобља и психолошки типови малог и предшколског дјетета, Обликовање и контрола дјететовог понашања у стоматолошкој амбуланти, Превенција и профилакса каријеса раног дјетињства, Дијагностика каријеса раног дјетињства, Рана интервенција – терапија почетне кариозне лезије, Рестауративни приступ у терапији каријеса раног дјетињства, те укључује још и садржај, попис литературе, списак скраћеница. Кроз осам поглавља приказани су подаци из самосталог истраживачког рада, али и искуства и достигнућа водећих истраживача из ове области. У уводном поглављу дефинисан је појам каријес раног дјетињства и изнешени тренутни епидемиолошки подаци. Друго поглавље доноси најновија сазнања о сложеним етиолошким и факторима ризика. Наредна два поглавља обрађују бихевиорални аспект каријеса раног дјетињства. Поглавље о превенцији се бави савременим приступима и научно доказаним мјерама у превенцији обољења. Шесто поглавље износи дијагностичке методе и њихову примјену у млијечној дентицији. Седмо поглавље указује на значај ране интервенције и терапије почетне кариозне лезије КРД. Рестауративни аспект се бави примјеном актуелних материјала и рестауративних техника.
subject: Монографије
  topic: category
subject: Каријес
  topic: keywords
subject: Млијечни зуби
  topic: keywords
subject: Етиологија
  topic: keywords
subject: Превенција
  topic: keywords
subject: Терапија
  topic: keywords
creator: Марија Обрадовић
creator: Оливера Долић
rights: Ауторска права (c) 2024 Marija Obradović, Olivera Dolić (Autor)
date: 2024-10-21
publication date: 2024-10-21

Пародонтопатија и системске болести
type: item
description: Књига „Пародонтопатија и системске болести“ представља оригинални приказ непобитне, најчешће бидирекционе повезаности запаљења пародонталног ткива са промјенама и оштећењима у цијелом организму. Наиме, резултати више претклиничких истраживања, клиничких и епидемиолошких студија проведених у претходном периоду указали су на повезаност између пародонтопатије и већег броја системских запаљенских болести као што су реуматоидни артритис, дијабетес тип 2 и атеросклероза. Посљедично, пародонтопатија утиче и на појаву и развој широког спектра болести, укључујући кардиоваскуларне, малигне, метаболичке и неуролошке болести, те болести респираторног тракта, нежељене исходе трудноће и многа друга обољења. Према томе, поред важности у стоматологији, пародонтопатија добија на значају и као јавно-здравствени проблем, утичући на обољења повезана са повећаним морбидитетом и морталитетом. Тема ове монографије је веома актуелна, јер стручној јавности представља потпуно нову научну област под називом „пародонтална медицина“.
subject: Монографије
  topic: category
subject: Пародонтопатија
  topic: keywords
subject: Системска обољења
  topic: keywords
subject: Пародонтална медицина
  topic: keywords
creator: Верица Павлић
rights: Ауторска права (c) 2024 Verica Pavlić (Autor)
date: 2024-01-27
publication date: 2024-01-27

Обољења пљувачних жлијезда
type: item
description: Књига „Обољења пљувачних жлијезда“ представља оригинални свеобухватни приказ најновијих информација о факторима који доводе до обољења пљувачних жлијезда, савременој дијагностици и терапији. Поглавља описују грађу пљувачних жлијезда и основне карактеристике пљувачке, те урођена и стечена обољења пљувачних жлијезда и њихове клиничке особености. Посебан значај има поглавље које описује најновија достигнућа брзорастуће савремене технологије детекције честих обољења усне дупље (као што су: каријес, пародонтопатија, периимплантитис, орални лихен планус и друга) неинвазивним приступом, путем биомаркера пљувачке. Поред тога, биомаркери пљувачке се могу користити и као медијум у дијагнози кардиоваскуларних, бубрежних обољења, али и карцинома. Посљедње поглавље књиге „Обољења пљувачних жлијезда“детаљно описује терапијске приступе у лијечењу обољења пљувачних жлијезда и будуће терапијске смјернице за научно-истраживачки рад из ове области.
subject: Монографије
  topic: category
subject: Пљувачне жлијезде
  topic: keywords
subject: Обољења пљувачне жлијезде
  topic: keywords
subject: Биомаркери пљувачке
  topic: keywords
creator: Верица Павлић
rights: Ауторска права (c) 2024 Verica Pavlić (Autor)
date: 2024-09-25
publication date: 2024-09-25

Практикум за вјежбе из клиничке фармације
type: item
description: Клиничка фармација представља савремену грану фармације усмјерену на оптимизацију фармакотерапије, унапређење безбједности примјене лијекова и побољшање исхода лијечења пацијената. Практикум за вјежбе из клиничке фармације намијењен је студентима фармације као допуна теоријској настави и практичан водич за усвајање знања и вјештина неопходних за рад у клиничком окружењу. Садржај практикума обухвата основне принципе рационалне фармакотерапије, идентификацију и рјешавање проблема повезаних са лијековима, процјену медикацијске терапије, медикацијску реконцилијацију, праћење адхеренције пацијената, процјену интеракција лијекова, као и комуникацију са пацијентима и другим здравственим радницима. Практикум садржи јасно дефинисане циљеве учења, питања за дискусију, задатке за самостални рад и обрасце за документовање фармацеутских интервенција. Његова примјена доприноси развоју компетенција потребних за пружање фармацеутске његе усмјерене ка пацијенту и припрема студенте за активно учешће у здравственом тиму.
subject: Практикум
  topic: category
subject: Клиничка фармација
  topic: keywords
subject: Преглед фармакотерапије
  topic: keywords
subject: Комуникација са пацијентом
  topic: keywords
subject: Фармакотерапијски проблем
  topic: keywords
subject: Комуникација са љекаром
  topic: keywords
creator: Тијана Ковачевић
rights: Ауторска права (c) 2024 Tijana Kovačević (Autor)
date: 2024-07-22
publication date: 2024-07-22

Генетичке основе метаболизма липида и гојазности
type: item
description: Поремећај у метаболизму липипда као и гојазност постају све учесталији проблем како у популацији дјеце и адолесцената, тако и у популацији одраслих. Поред тога, значајан број коморбидитета се јавља као посљедица претилости. Иако су спољашњи фактори који доприносе гојазности и пратећим компликацијима у значајној мјери познати, од великог интереса је спроводити генетичка истраживања којима би се откриле потннцијалне варијације у геному човјека које доприносе или су повезане са гојазности и метаболичким синдромом. С тога, резултати приказани у овој научној монографији дају изузетан допринос у расвјетљавању овог проблема, као и информације о потенцијалној генској терапији чије се студије спроводе у великом броју шриом свијета. Поред тога, аутор је приказао и утицај различитих генетичких варијација које су у директној вези са метаболизмом нутријената, те њихов комбиновани утацај на метаболичко стање код људи, чиме се отвара могућност новог, нутригенетичког терапеутског приступа у третиранњу ових стања. Генетичке варијације у геному човјека које су повезане са различитим метаболичким обољењима представљају актуелан приступ у сагледавању, анализирању и потенцијалном третирању гојазности и метаболичког сиднрома, чијим се истраживањима отварају нове могућности детекције потенцијалних генетичких маркера који доприносе овом стању.
subject: Монографије
  topic: category
subject: Липидни метаболизам
  topic: keywords
subject: Полиморфизам
  topic: keywords
subject: Мутације
  topic: keywords
subject: Адолесценти
  topic: keywords
creator: Вања Видовић
rights: Ауторска права (c) 2025 Vanja Vidović (Autor)
date: 2025-05-10
publication date: 2025-05-10

Процјена ризика за настанак каријеса
type: item
description: Превенција каријеса је данас попримила значајне размјере, али је каријес, нарочито на нашим просторима, широко заступљен. Процјена ризика за настанак каријеса је у научној и клиничкој пракси већ неколико десетина година. Примјењују се различити модели, алати и формулари процјене ризика за настанак каријеса са циљем да се спријечи настанак или даља прогресија обољења код појединаца, а тиме и на нивоу друштва. Уколико би се ризик за настанак каријеса умањио, орално здравље би било побољшано, умањио би се утицај који каријес има на опште здравље, побољшао би се квалитет живота пацијената, али и смањила средства која је потребно издвојити за терапијске поступке у стоматологији. Монографију чини пет поглавља. Прво поглавље Увод говори о важности оралног здравља и преваленцији каријеса. У другом поглављу Фактори за настанак каријеса су детаљно описани основни фактори ризика за настанак каријеса. Треће поглавље Ризик за настанак каријеса говори о важности процјене ризика за настанак каријеса и евалуацији појединих модела за процјену. Сљедеће поглавље Алати за процјену ризика за настанак каријеса детаљно описује осам различитих алата за процјену ризика за настанак каријеса који се употребљавају у пракси. У задњем поглављу Препоруке IAPD за стоматолошки третман на основу процјењеног ризика за настанак каријеса дате су најновије препоруке за стоматолошки третман на основу процјењеног ризика за настанак каријеса Међународне асоцијације за д‌јечију стоматологију.
subject: Монографије
  topic: category
subject: Каријес
  topic: keywords
subject: Процјена ризика
  topic: keywords
subject: Превенција
  topic: keywords
subject: Фактори ризика
  topic: keywords
subject: Стоматолошки третман
  topic: keywords
creator: Оливера Долић
creator: Марија Обрадовић
rights: Ауторска права (c) 2024 Olivera Dolić, Marija Obradović (Autor)
date: 2024-05-25
publication date: 2024-05-25

Примена полимерних материјала на бази глицидил метакрилата у медицини, фармацији и стоматологији
type: item
description: Полимерни материјали представљају једну од најзначајнијих група савремених биоматеријала захваљујући могућности прилагођавања њихових физичко-хемијских, механичких и биолошких својстава различитим медицинским потребама. Међу њима посебно мјесто заузимају полимери на бази глицидил метакрилата (GMA), чија реактивна епоксидна група омогућава бројне хемијске модификације и функционализацију, чиме се отварају широке могућности њихове примјене у медицини, фармацији и стоматологији. Монографија пружа свеобухватан увид у савремена достигнућа у области полимерних биоматеријала и намијењена је студентима, истраживачима и стручњацима који се баве развојем, карактеризацијом и примјеном напредних полимерних материјала у медицини, фармацији и стоматологији. У уводним поглављима представљени су основни појмови о полимерима, њихова класификација, методе синтезе и савремене технике карактеризације, са посебним освртом на захтјеве које биоматеријали морају испуњавати како би били безбједни и ефикасни за биомедицинску примјену. Посебна пажња посвећена је биокомпатибилности, биоразградивости, механичким својствима и могућностима функционализације као кључним параметрима који одређују успјешност њихове примјене у клиничкој пракси. Централни дио монографије посвећен је полимерним материјалима на бази глицидил метакрилата (GMA), њиховој хемијској структури, методама полимеризације, физичко-хемијским својствима и различитим облицима формулација, укључујући компактне материјале, хидрогелове, функционалне превлаке и композитне системе. Приказане су и анализиране могућности примјене GMA-полимера у имплантологији, системима за циљану и контролисану испоруку лијекова, стоматологији, дерматологији, офталмологији, изради хируршких материјала, дијагностичким процедурама и генској терапији. Посебан акценат стављен је на методе процјене безбједности, контролу квалитета и регулаторне захтјеве који прате развој и примјену савремених биоматеријала. На основу актуелних научних сазнања приказани су кључн…
subject: Монографије
  topic: category
subject: Полимерни биоматеријали
  topic: keywords
subject: Глицидил метакрилат
  topic: keywords
subject: Биокомпатибилност
  topic: keywords
subject: Биомедицинска примена
  topic: keywords
creator: Љиљана Суручић
rights: Ауторска права (c) 2024 Ljiljana Suručić (Autor)
date: 2024-09-15
publication date: 2024-09-15

Морфолошке карактеристике структура средњег мозга у прогресивној супрануклеарној парализи
type: item
description: Прогресивна супрануклеарна парализа (ПСП) је хетерогена, рапидно прогресивна неуродегенеративна болест која доводи до поремећаја покрета ока, постуралне нестабилности, акинезије и когнитивног дефицита. Сматра се спорадичном болешћу, подједнако оболијевају пацијенти оба пола и постоји генетска, фамилијарна предиспозиција, са маркерима на хромозому 17q21. Ријеч је о другом најчешћем облику неуродегенеративног паркинсонизма након Паркинсонове болести. ПСП представља тауопатију са депозитима неурофибриларне клубади у неуронима и глијалним ћелијама, те присуством неуропилних нити и гроздастих астроцита у различитим регионима мозга. Слична патохистолошка слика се види и код других тауопатија, због чега је патолошка дијагноза ПСП компликована. Уназад неколико година показало се да се болест може манифестовати кроз неколико различитих фенотипова и да се симптоми преклапају са другим неуродегенеративним болестима, нарочито Паркинсоновом болешћу. Не постоје биолошки маркери за антемортем дијагнозу ПСП. Болест брзо напредује, прогресивно се повећава функционална неспособност пацијента и завршава летално, пет до десет година након појаве симптома. Упркос клиничким студијама које се тренутно спроводе, за ПСП не постоји терапија нити лијекови који би модификовали њен ток.
subject: Монографије
  topic: category
subject: Прогресивна супрануклеарна парализа
  topic: keywords
subject: Средњи мозак
  topic: keywords
subject: Анатомија и хистологија
  topic: keywords
creator: Игор Сладојевић
rights: Ауторска права (c) 2024 Igor Sladojević (Autor)
date: 2024-04-28
publication date: 2024-04-28

Анатомске специфичности као основа фокалних неуропатија горњег екстремитета
type: item
description: Периферни нерви горњих и доњих екстремитета имају специфичну позицију и често блиске односе са коштано-зглобним структурама. Такође често су компримовани у уским тунелима, каналима и жлијебовим које формирају мекоткивне структуре. Из наведених разлога, као и дужине самих нерава и честе површинске позиције, подложни су повредама, како самих нерава, тако и од стране околних структура са којима су у односу. Због своје специфичне грађе и мијелинског омотача могу бити захваћени системским обољењима, не само самих периферних нерава, него бројних ендокринолошких, метаболичких, инфламаторних, имунолошких обољења, те обољења инфективне природе. Познавање анатомије периферних нерава постаје веома важно, не само да бисмо препознали обољење периферног нерва, већ и да бисмо усмјерили дијагностичке методе, а тим утрли пут адекватној и правовременој терапији. Важно је познавати инервационо поље сваког нерва да бисмо на основу симптоматологије, моторне, сензитивне или симптома аутономног нервног система препознали да је ријеч о периферном нерву. Ако знамо инервационо поље, знаћемо и на ком нивоу се дешавају промјене на нерву да бисмо изабрали адекватну и усмјерили дијагностичку методу. Анатомије нам је важна и да бисмо препознали могуће утицаје околних структура периферног нерва и поставили сумњу на атак од стране стуктура с којим је нерв у односу. Треба размишљати и о потенцијалнимваријацијама. Оно што учимо у основној анатомији се само описи структура и односа у највећем проценту случајева, али постоје бројне варијације о којима треба да се размишља. Нарочито важне за област хирургије, да би оператер био спреман на могуће изазове када крене у оператвни захват. Познавање антомије и односа нарочито је важно код фокалних неуропатија.
subject: Монографије
  topic: category
subject: Периферни нерви
  topic: keywords
subject: Горњи екстремитет
  topic: keywords
subject: Синдроми компресије нерава
  topic: keywords
subject: Анатомија
  topic: keywords
creator: Татјана Бућма
creator: Игор Сладојевић
rights: Ауторска права (c) 2024 Tatjana Bućma, Igor Sladojević (Autor)
date: 2024-10-14
publication date: 2024-10-14

Стратегије за побољшање (транс)дермалне испоруке лијекова ­– изазови у формулацији и савремени трендови
type: item
description: Системи за (транс)дермалну испоруку љековитих супстанци представљају значајну област истраживања у фармацеутској технологији и једну од најразвијенијих група фармацеутских формулација на глобалном тржишту. Њихова примјена омогућава превазилажење ограничења оралне и парентералне примјене лијекова, укључујући проблеме ниске биорасположивости и системских нуспојава. Међутим, хумана кожа, а посебно stratum corneum, представља ефикасну баријеру која значајно ограничава пролазак љековитих супстанци у и кроз кожу, што отежава постизање терапијских концентрација на мјесту дјеловања или у системској циркулацији. Ова монографија даје преглед теоријских основа (транс)дермалне испоруке лијекова, укључујући механизме транспорта кроз кожу и факторе који утичу на овај процес. Посебан фокус стављен је на пасивне и активне стратегије за побољшање пермеације и превазилажење кожне баријере. Разматрани су различити приступи у погледу састава, начина израде, механизама дјеловања, предности и ограничења, уз приказ релевантних експерименталних примјера који потврђују њихов потенцијал за повећање перкутаног транспорта.
subject: Монографије
  topic: category
subject: Трансдермална испорука лијекова
  topic: keywords
subject: Пермеација кроз кожу
  topic: keywords
subject: Системи за испоруку лијекова
  topic: keywords
subject: Нанотехнологија
  topic: keywords
creator: Наташа Бубић Пајић
rights: Ауторска права (c) 2025 Nataša Bubić Pajić (Autor)
date: 2025-07-03
publication date: 2025-07-03

Здравље младих – изазови и перспективе
type: item
description: Монографија „Здравље младих – изазови и перспективе“ пружа свеобухватан приказ здравственог стања, потреба и изазова са којима се суочавају млади у савременом друштву. Полази од чињенице да адолесценција и младост представљају кључни период за формирање навика, понашања и животних образаца који значајно утичу на здравље током цијелог животног вијека. Посебна пажња посвећена је епидемиолошким показатељима који указују да су међу водећим узроцима обољевања и смртности младих повреде, насиље, ментални поремећаји, употреба психоактивних супстанци, ризична сексуална понашања и нездрави стилови живота. Истовремено, наглашава се да је већину ових проблема могуће спријечити правовременим превентивним дјеловањем и унапређењем доступности здравствених услуга. Монографија обрађује појам здравља кроз савремени биопсихосоцијални приступ и истиче значај друштвених детерминанти здравља. Фактори попут сиромаштва, образовања, услова становања, породичне подршке, социјалне укључености и доступности здравствене заштите значајно обликују здравствене исходе младих. Неједнакости у овим детерминантама доводе до изражених разлика у физичком и менталном здрављу адолесцената. Посебан фокус стављен је на ментално здравље младих, које представља једно од најважнијих јавноздравствених питања данашњице. Адолесценција је период интензивних биолошких, емоционалних и социјалних промјена, због чега су млади посебно осјетљиви на развој депресије, анксиозности и других психичких поремећаја. Подршка породице, школе, вршњака и заједнице препозната је као кључни заштитни фактор. Основна порука монографије јесте да улагање у здравље младих представља улагање у будућност друштва. Унапређење здравља младих захтијева мултисекторски приступ који повезује здравствени, образовни и социјални сектор, уз развој политика заснованих на доказима и стварним потребама младих људи.
subject: Монографије
  topic: category
subject: Здравље младих
  topic: keywords
subject: Адолесценција
  topic: keywords
subject: Ментално здравље
  topic: keywords
subject: Друштвене детерминанте здравља
  topic: keywords
subject: Промоција здравља и превенција
  topic: keywords
creator: Стела Стојисављевић
rights: Ауторска права (c) 2025 Stela Stojisavljević (Autor)
date: 2025-12-08
publication date: 2025-12-08

Композитни материјали у стоматологији
type: item
description: Композитни материјали представљају темељ модерне естетске стоматологије. Њихов састав чине три кључне компоненте: органски матрикс, неоргански пуниоци који дају механичку чврстоћу те силан као везивно средство које повезује органски и неоргански дио. За покретање и контролу реакције стврдњавања заслужни су иницијатори и инхибитори полимеризације. Класификација композита примарно се проводи према величини честица пуниоца на макропуњене, микропуњене и хибридне. Такођер се дијеле према конзистенцији, начину везивања и клиничкој примјени. Посебне групе чине течни и булк филл композити те хибридни материјали попут компомера, ормоцера и гиомера.Свјетлосна полимеризација критичан је корак за постизање оптималних својстава. Захтијева правилну технику рада и адекватне извор свјетлости, попут ЛЕД лампи или ласера. Током полимеризације мјери се степен конверзије мономера у полимере, при чему долази до непожељне полимеризацијске контракције. Особине материјала укључују топливост, естетска и механичка својства, рендген-контрастност те апсорпцију воде која утиче на клиничку трајност рестаурација. Оптичка својства зависе од боје и транспаренцији глеђи и дентина, што захтијева прецизно одређивање и мијешање боја како би се опонашао природни зуб. Адхезивни системи омогућују везу материјала са зубним ткивом. Процес укључује киселинско нагризање глеђи и одстрањивање или модификацију размазног слоја. Адхезиви се дијеле према генерацијама и пХ вриједности на етцх-анд-ринсе и самонагризајуће системе. Коначно, биолошка својства дефинишу биокомпатибилност композита с пулпо-дентинским комплексом и њихову отпорност на деградацију у усној шупљини, што је предуслов за дуготрајан клинички успјех.
subject: Монографије
  topic: category
subject: Класификација
  topic: keywords
subject: Састав
  topic: keywords
subject: Полимеризација
  topic: keywords
subject: Адхезија
  topic: keywords
subject: Особине
  topic: keywords
creator: Наташа Кнежевић
rights: Ауторска права (c) 2024 Nataša Knežević (Autor)
date: 2024-04-21
publication date: 2024-04-21

Материјали за дефинитивну оптурацију канала коријена зуба
type: item
description: Ова научна монографија пружа свеобухватну и систематску анализу материјала намењених за дефинитивну оптурацију канала коријена, што је кључни услов за постизање дуготрајног херметичког затварања у ендодонтској терапији. Рукопис је структуриран кроз анализу материјала за језгру пуњења и специјализованих силера. Детаљно се разматрају опције за језгру, са фокусом на састав, физичко-механичке карактеристике и биолошка својства гутаперке и ресилона, као и обложених, сребрних и титанијумских кочића. Темељни принципи оптурације дефинисани су кроз Гроссман-ове захтеве, при чему се анализирају микропорозност и пропуштање, адхезија материјала, продор силера у дентинске тубуле, као и концепт моноблока. Кључна физичка својства, као што су проток пасте, вријеме стврдњавања, топивост и рендген контранстност, критички су евалуирани заједно са стандардима биолошке сигурности и биокомпатибилности. Значајан дио монографије посвећен је детаљној класификацији и компаративној анализи група силера на основу њиховог хемијског састава. То укључује традиционалне силере на бази цинк оксид еугенола, гласјономер цемента и калцијум хидроксида. Надаље, детаљно су анализирани силери на бази смола, где се разликују метакрилатне, епокси и уљане смоле, након чега слиједи преглед силера на бази силикона. На крају, рад наглашава савремена достигнућа у области биокерамичких материјала, детаљно описујући њихов општи састав, класификацију и биолошке предности. Посебан клинички фокус усмјерен је на МТА групу материјала, Биодентин и биокерамику у ужем смислу, кроз приказ њихове супериорне биокомпатибилности, индукције исцјељења ткива и отпорности на деградацију. Ова монографија служи као ауторитативни водич за разумијевање клиничких перформанси и науке о материјалима која управља предвидивим исходима ендодонтске терапије.
subject: Монографије
  topic: category
subject: Оптурација
  topic: keywords
subject: Силери
  topic: keywords
subject: Гутаперка
  topic: keywords
subject: Биокерамика
  topic: keywords
subject: Моноблок
  topic: keywords
creator: Наташа Кнежевић
rights: Ауторска права (c) 2025 Nataša Knežević (Autor)
date: 2025-09-24
publication date: 2025-09-24

Имунохистохемијске карактеристике хроничних упалних процеса средњег уха
type: item
description: Упркос савременим дијагностичким процедурама и иновативним терапијским модалитетима, хронична упала средњег уха и даље представља важан здравствени проблем с високом преваленцом на глобалном нивоу. Улога медијатора инфламације у патогенези овог обољења још увијек у потпуности није разјашњена и остаје предмет бројних научних истраживања. Комплексни целуларни и биохемијски процеси значајно утичу на одржавање, прогресију и исход инфламаторног процеса. Због комплексне анатомије средњег уха, хируршки приступ је персонализован, уз сталну процјену ризика од постоперативних посљедица, које варирају од функционалних дефицита до витално угрожавајућих интракранијалних компликација. Примјена антибиотске терапије у третману ове болести може бити у значајној мјери лимитирана учесталим рецидивима инфекције, прогресивним и деструктивним патоморфолошким промјенама те растућом антимикробном резистенцијом. Ови проблеми упућују на потребу за развојем алтернативних терапијских стратегија које циљано ђелују на упалне механизме и припадајуће сигналне путеве, умјесто искључивог усмјерења на ерадикацију патогеног узрочника. Боље разумијевање различитих ефеката медијатора инфламације у комплексним интрацелуларним механизмима може дати значајан допринос у разматрању увођења иновативних терапијских протокола код пацијената с хроничном упалом средњег уха. Будућа клиничка истраживања би требала интегрисати нове терапијске приступе с напредним дијагностичким методама како би се развили ефикаснији и индивидуализовани третмани за пацијенте с хроничном упалом средњег уха. Мултидисциплинарни приступ који обједињује имунологију, микробиологију и биоинжењеринг има потенцијал трансформисати управљање овом болешћу, од симптоматског ублажавања ка прецизно циљаним терапијама које адресирају основне механизме упалне и имунолошке дисрегулације, одговорне за напредовање хроничне упале средњег уха.
subject: Монографије
  topic: category
subject: Медијатори инфламације
  topic: keywords
subject: Средње ухо
  topic: keywords
subject: Хронична упала
  topic: keywords
creator: Далибор Врањеш
rights: Ауторска права (c) 2026 Dalibor Vranješ (Autor)
date: 2026-06-10
publication date: 2026-06-10

Утицај састава пљувачке на појаву некариозних цервикалних лезија тврдих зубних ткива
type: item
description: Рукопис је методолошки систематично конципиран и на јасан начин води читаоца кроз тематику обољења пљувачних жлијезда и њихов утицај на здравље усне дупље. На почетку се кроз основе анатомије и хистологије пљувачних жлијезда уводи у проблематику њиховог функционалног значаја, након чега се детаљно разматрају механизам лучења пљувачке и њене основне функције. Посебан нагласак стављен је на савремени приступ коришћењу пљувачке као дијагностичког медија, што представља важан аспект модерне денталне медицине. У рукопису се затим анализира патофизиологија обољења пљувачних жлијезда, при чему се посебно истичу посљедице поремећеног лучења пљувачке на орална ткива, укључујући и промјене на тврдим ткивима усне дупље. Аутори систематично повезују обољења пљувачних жлијезда са секундарним оралним промјенама, наглашавајући њихову глобалну распрострањеност и клинички значај. Рукопис прати савремена научна и клиничка сазнања у области денталне медицине и организован је у логичке цјелине које омогућавају постепено и јасно усвајање садржаја. Завршни дио рукописа посвећен је терапијским приступима, при чему је посебан акценат стављен на превенцију обољења тврдих ткива усне дупље као кључног сегмента очувања оралног, али и системског здравља. Литература која је кориштена оцијењена је као релевантна и у потпуности усклађена са савременим научним спознајама. Свеукупно, рукопис се процјењује као квалитетан и користан едукативни материјал који може значајно допринијети студентима денталне медицине, специјализантима и практичарима у свакодневном клиничком раду.
subject: Монографије
  topic: category
subject: Пљувачне жлијезде
  topic: keywords
subject: Пљувачка
  topic: keywords
subject: Орална патологија
  topic: keywords
subject: Тврда ткива усне дупље
  topic: keywords
subject: Превенција оралних обољења
  topic: keywords
creator: Радмила Арбутина
creator: Огњенка Јанковић
rights: Ауторска права (c) 2025 Radmila Arbutina, Ognjenka Janković (Autor)
date: 2025-03-02
publication date: 2025-03-02

Биокомпатибилност калцијум силиката и калцијум алумината у денталној медицини
type: item
description: Монографија „Биокомпатибилност калцијум силиката и калцијум алумината у денталној медицини“ представља свеобухватан приказ савремених сазнања о биолошким и физичко-хемијским својствима материјала који се користе за подлагање зубне пулпе и дефинитивно пуњење коријенских канала зуба. Дјело је резултат дугогодишњег научноистраживачког рада, клиничког искуства и експерименталних истраживања аутора у области денталних биоматеријала. Посебан акценат стављен је на анализу биокомпатибилности, остеоиндуктивности, остеокондуктивности и других важних карактеристика материјала на бази калцијум-силиката и калцијум-алумината. Циљ истраживања био је упоредити већ етаблиране калцијум-силикатне материјале са наноструктурним материјалима на бази калцијум-алумината, који се још увијек налазе у експерименталној фази развоја. Поред тога, процјењивани су њихова цитотоксичност, генотоксичност, способност поткожне имплантације и утицај на репарацију дентина. Резултати указују на значајне предности наноструктурних материјала на бази калцијум-алумината, укључујући већу механичку чврстоћу, отпорност на киселине, високе температуре и абразију, као и израженија антибактеријска својства. Ови материјали показују повољан биолошки одговор ткива, минималну инфламацију, добру радиолошку видљивост и способност стимулације формирања дентинског моста, без знакова системске токсичности. Монографија представља вриједан допринос домаћој и регионалној стручној литератури, проширујући постојећа сазнања о савременим денталним биоматеријалима и отварајући могућности за даља истраживања и клиничку примјену материјала на бази калцијум-алумината.
subject: Монографије
  topic: category
subject: Биокомпатибилност
  topic: keywords
subject: Калцијум алуминати
  topic: keywords
subject: Калцијум силикати
  topic: keywords
subject: Наноматеријали
  topic: keywords
creator: Огњенка Јанковић
creator: Радмила Арбутина
rights: Ауторска права (c) 2025 Ognjenka Janković, Radmila Arbutina (Autor)
date: 2025-02-01
publication date: 2025-02-01

Промјене на глеђи настале као посљедица примјене фиксних ортодонтских апарата
type: item
description: Монографија описује поступке који утичу на појаву оштећења глеђи током и након примјене терапије фиксним ортодонтским апаратима. Аутори износе детаљан приказ свих релевантних фактора који утичу на могући настанак оштећења глеђи односно, начина кондиционирања глеђи, врсте адхезива и бравица, дизајна и величине бравица те промјена на зубима које такође могу утицати на јачину остварене везе између бравице и зуба те могућег посљедичног оштећења глеђи. Посебна пажња посвећена је промјенама на глеђи које настају у завршној фази терапије фиксним ортодонтским апаратима, које су врло важне за разумијевање поступака који се користе у неколико корака управо у фази уклањања апарата. У клиничкој пракси управо ова фаза терапије је запостављена, иако је често праћена бројним компликацијама. Детаљно су описани сви протоколи уклањања бравица и адхезива, те начин на који могу утицати на површину глеђи. Аутори истичу значај сарадње ортодонта и специјалисте болести зуба, који на вријеме морају препознати и лијечити почетне промјене на глеђи, како би ортодонтска терапија била успјешна. Систематично се описују почетне промјене на глеђи, са акцентом на бијеле мрље и почетни каријес, који се појављују у току и након завршене терапије фиксним ортодонтским апаратима. Обрађени су и објашњени савремени приступи који се заснивају на употреби препарата на бази флуора те ICON преперата који представљају савремен и модеран приступ третирања не само бијелих мрља већ и почетних каријесних лезија, насталих као посљедица примјене фиксних ортодонтских апарата.
subject: Монографије
  topic: category
subject: Фиксни ортодонтски апарати
  topic: keywords
subject: Микропукотине глеђи
  topic: keywords
subject: Оштећење глеђи
  topic: keywords
subject: Бијеле мрље
  topic: keywords
subject: Почетни каријес
  topic: keywords
creator: Адриана Арбутина
creator: Ирена Кузмановић Радман
rights: Ауторска права (c) 2026 Adriana Arbutina, Irena Kuzmanović Radman (Autor)
date: 2025-11-01
publication date: 2025-11-01

Биомеханика и савремена анализа хода
type: item
description: Монографија „Биомеханика и савремена анализа хода – пут до функционалног хода” резултат је дугогодишњег клиничког рада у Кабинету за анализу хода Института „Др Мирослав Зотовић”. Књига служи као свеобухватан водич за стручњаке и студенте, спајајући биофизику и кинезиологију ради решавања сложених проблема локомоције. Ход дефинишемо као стање динамичке равнотеже и сложену моторичку радњу која зависи од интеракције нервног, мишићно-коштаног и кардиореспираторног система. У теоријском делу детаљно се обрађују биомеханички концепти попут инверзне динамике (анализа од подлоге ка горе) и top-down анализе (од неуралне команде до покрета). Објашњен је циклус хода кроз фазе ослонца и њихања, као и просторно-временски параметри попут брзине, каденце и дужине корака. Посебан нагласак стављен је на инструменталну 3Д анализу коришћењем Zebris FDM-T система. Овај уређај омогућава дигитализацију покрета кроз „лептир” (Butterfly) анализу путање центра притиска (COP) и прецизно мерење плантарног оптерећења. Монографија истиче предности интеграције виртуелне реалности (VR) и тренинга на тредмил траци, што омогућава dual-tasking вежбе и визуелни biofeedback за подстицање неуропластичности. Централни клинички део описује специфичне патолошке обрасце и рехабилитационе протоколе за различита стања: мождани удар, где је фокус на симетрији и оптерећењу паретичне ноге; сузбијање фестинације и „замрзавања” хода кроз визуелне и аудитивне знакове (cueing) код Паркинсонове болести; управљање атаксијом и замором код мултипле склерозе; едукацију хода са протезом и стабилност колена код особа са ампутацијом доњег екстремитета, као и превенцију пада стопала, заштиту од улцерација и јачање стабилности ради спречавања прелома код дијабетесне полинеуропатије и остеопорозе. Књига закључује да је холистички приступ, који комбинује прецизну биомеханичку дијагностику са напредним терапијама, кључан за обнављање функционалног и независног хода.
subject: Монографије
  topic: category
subject: Биомеханика
  topic: keywords
subject: Анализа хода
  topic: keywords
subject: Циклус хода
  topic: keywords
subject: Виртуелна реалност (ВР)
  topic: keywords
subject: Функционални ход
  topic: keywords
creator: Оливера Пилиповић - Спасојевић
rights: Ауторска права (c) 2026 Оливера Пилиповић - Спасојевић
date: 2026-06-05
publication date: 2026-06-05

Статистички методи у медицинским истраживањима
type: item
description: Уџбеник "Статистички методи у медицинским истраживањима" настао је због све веће потребе за систематичним и савременим приступом статистичким методима у медицинским истраживањима. Његова основна намјена је да студентима медицинских факултета, као и истраживачима у области медицине, пружи јасно структуриран и практично усмјерен увод у статистичку методологију која је неопходна за разумијевање, анализирање и интерпретацију података у медицинским наукама. Полазећи од захтјева савремене медицинске праксе, аутори су настојали да уџбеник буде поуздана помоћ у примјени статистичких метода. Због тога је посебан акценат стављен на практичну примјену метода, уз настојање да се теоријски концепти прикажу једноставно, прегледно и у функцији рјешавања стварних истраживачких проблема. Садржај уџбеника обухвата најзначајније области статистике релевантне за медицину: дескриптивну статистику, теорију вјероватноће и теоријске распореде, узорковање, оцјењивање параметара популације, параметарске и непараметарске статистичке тестове, као и корелациону анализу. У текст су укључене и статистичке таблице потребне за практичан рад, чиме се читаоцима омогућава непосредна примјена коришћених метода. Посебну одлику уџбенику даје поглавље посвећено примјени статистичких софтвера SPSS и R. У њему се приказује начин на који се статистички проблеми из медицинске праксе рјешавају употребом ових статистичких софтвера, чиме се остварује повезаност између теорије, праксе и рачунарске технологије.
subject: Уџбеник
  topic: category
subject: Статистика
  topic: keywords
subject: Анализа података
  topic: keywords
subject: Медицина
  topic: keywords
creator: Јасмин Комић
creator: Ђорђе Стојисављевић
rights: Ауторска права (c) 2026 Jasmin Komić, Đorđe Stojisavljević (Autor)
date: 2025-10-01
publication date: 2025-10-01

Дијабетес и кардиоваскуларна обољења
type: item
description: Дијабетес мелитус представља глобални здравствени изазов са континуираним порастом преваленције и значајним утицајем на морбидитет и морталитет становништва. Кардиоваскуларна обољења су најчешћа и клинички најзначајнија хронична компликација дијабетеса, одговорна за више од половине смртних исхода код обољелих. Повећани кардиоваскуларни ризик код особа са дијабетесом резултат је комплексне интеракције метаболичких, хемодинамских, инфламаторних и проатерогених механизама који доводе до структурних и функционалних промјена васкуларног ендотела, убрзаног развоја атеросклерозе и прогресивног оштећења кардиоваскуларног система.Хронична хипергликемија, инсулинска резистенција, дислипидемија, артеријска хипертензија, оксидативни стрес и системска инфламација представљају кључне патофизиолошке факторе који доприносе настанку и прогресији коронарне артеријске болести, цереброваскуларних обољења, периферне артеријске болести и срчане инсуфицијенције. Савремени концепт лијечења дијабетеса превазилази искључиво постизање гликемијске контроле и усмјерен је ка свеобухватном смањењу укупног кардиоваскуларног ризика кроз мултифакторски приступ.Последње деценије обиљежене су значајним напретком у разумијевању кардиометаболичке повезаности дијабетеса и кардиоваскуларних обољења, као и развојем терапијских стратегија заснованих на доказима. Посебан значај имају нове класе антихипергликемијских лијекова које су, поред метаболичких ефеката, показале способност редукције великих кардиоваскуларних догађаја, успоравања прогресије срчане инсуфицијенције и побољшања укупног преживљавања пацијената. Правовремена идентификација ризика, рана дијагностика и индивидуализован терапијски приступ представљају кључне предуслове за оптимизацију клиничких исхода.
subject: Монографије
  topic: category
subject: Дијабетес мелитус
  topic: keywords
subject: Кардиоваскуларне компликације
  topic: keywords
subject: Кардиометаболичка дисфункција
  topic: keywords
creator: Габријела Малешевић
creator: Сњежана Поповић Пејичић
rights: Ауторска права (c) 2026 Gabrijela Malešević, Snježana Popović Pejičić (Autor)
date: 2026-06-03
publication date: 2026-06-03

Нове и пријетеће инфекције у Републици Српској
type: item
description: Последњих деценија свијет је примијетио појаву нових инфекција и оживљавање мноштва раније непостојећих или поново појављујућих заразних болести, за које недостају правовремене и ефикасне превентивне мјера. Термин нове и пријетеће заразне болести односи се на двије категорије. Нове инфекције су оне које су узроковане новим патогенима. Поновно појављивање заразних болести узроковано је микроорганизмима, који се поново појављују након периода када нису били присутни у популацији. Свјетска здравствена организација (СЗО) објавила је на својој веб страници каталог приоритетних патогена, који ће вјероватно изазвати будуће епидемије, са циљем дизајнирања ефикасних превентивних и терапијских интервенција. Образложење за ове интервенције је укорењено у свеобухватном разумијевању етиологије, епидемиологије и патогенезе нових и претећих заразних болести. Иако је императив препознати кључну улогу коју играју еволутивне промјене у патогенима, једнако је важно препознати утицај интеракција више фактора на појаву и поновно појављивање заразних болести. То укључује промјене у самој људској популацији, промјене у обиљу и ширењу вектора и резервоара патогена, као и промјене животне средине. Ова монографија има за циљ да сумира етиологију, епидемиологију и патогенезу најважнијих приоритетних болести СЗО, као и оних са високим епидемијским потенцијалом које су у фокусу специфичних иницијатива програма контроле, као што су ХИВ / АИДС, туберкулоза и маларија. Посебан дио монографије посвећен је појави ових инфекција у Републици Српској. Поред тога, ова монографија је такође разматрала начине за рјешавање ових инфекција путем система надзора и одговора на јавно здравље. Такви системи морају бити дизајнирани да брзо открију необичне и неочекиване обрасце болести, прате и дијеле информације у реалном времену и брзо мобилишу глобалне одговоре, који су најважнији начини за ефикасно сузбијање преношења пријетећих и нових патогена.
subject: Монографије
  topic: category
subject: Нове инфекције
  topic: keywords
subject: Пријетеће инфекције
  topic: keywords
subject: Превентивне мјере
  topic: keywords
subject: Арбовируси
  topic: keywords
creator: Маја Травар
creator: Татјана Рогановић
rights: Ауторска права (c) 2026 Maja Travar, Tatjana Roganović (Autor)
date: 2026-06-03
publication date: 2026-06-03

Утицај пандемије KОВИД-19 на резистенцију на антимикробне лијекове
type: item
description: Антимикробна резистенција (АМР) је један од највећих проблема јавног здравља данас. Процењује се да ће до 2050. године АМР бити одговоран за смрт више од 10 милиона људи, а трошкови хоспитализације ће премашити 100 билиона долара. Повећана употреба антибиотика доводи до појаве и ширења антимикробне резистенције (АМР), што представља велики изазов за глобалну стратегију здравствене политике. Једна од главних препорука у превазилажењу овог проблема је рационална употреба антибиотика. Пандемија KОВИД-19 широм света праћена је повећањем потрошње антимикробних средстава. Иако се ради о болести узрокованој вирусом, потрошња антимикробних средстава се повећала због страха од могућности бактеријске суперинфекције. С обзиром да је прошло 5 година од почетка пандемије KОВИД-19, тек ће у будућности студије моћи да процијене штету насталу у области антимикробне резистенције. Једна од најозбиљнијих посљедица је глобално ширење резистентних патогена, јер патогени не познају границе. Надзор антимикробне резистенције је посебно важан у земљама у развоју, где недостају релевантни подаци о антимикробној резистенцији. Додатни проблем је чињеница да је контрола инфекције у овим земљама испод оптималног нивоа, што представља опасност за брзо ширење патогена, као и чињеница да су лекови за лечење мултирезистентних организама мање доступни. Због овог феномена, циљ ове монографије је да се опише како је ова вирусна пандемија утицала на повећање прописивања антимикробних средстава и секундарно на повећање резистенције у Републици Српској, што је прво такво документовано свједочење о АМР-у непосредно након пандемије КОВИД-19.
subject: Монографије
  topic: category
subject: КОВИД-19
  topic: keywords
subject: Антимикробни лијекови
  topic: keywords
subject: Резистенција
  topic: keywords
subject: Антибиотици
  topic: keywords
subject: Пандемија
  topic: keywords
creator: Маја Травар
creator: Тијана Ковачевић
rights: Ауторска права (c) 2026 Маја Travar, Tijana Kovačević (Autor)
date: 2026-06-02
publication date: 2026-06-02